**Syndicat intercommunal** (esperantlingve "interkomunuma sindikado") estas, en Francio, établissement public de coopération intercommunale (esperantlingve "publika organizaĵo por interkomunuma kunlaboro") organizita por kunlabori pri servoj je interkomunuma intereso. Dotita per propra strukturo sendepende administrata, ĝi funkcias laŭ reglamentoj kaj leĝoj, kiuj precizigas ĝian juran kadron.

Organizado
----------

"Syndicat intercommunal" estas la plej simpla strukturo por kunlaboro inter komunumoj. Tiu formo de kunlaborado estas limigita per leĝaj kaj reglamentaj partoj de la ĝenerala kodo de teritoriaj kolektivumoj, kies artikolo L.5212-1, kies teksto estas : 

|  |
| --- |
|  |
| Citaĵo | 

|  |  |  |
| --- | --- | --- |
| **„** Le syndicat de communes est un établissement public de coopération intercommunale associant des communes en vue d'œuvres ou de services d'intérêt intercommunal. **"** |   | **„** Syndicat intercommunal estas publika organizaĵo por interkomunuma kunlaboro, asocianta komunumojn por agadoj kaj servoj je interkomunuma intereso. **"** |

 |

La sindikadoj disiĝas en tri kategorioj :

* Syndicat intercommunal je unika celo (SIVU) ;
* Syndicat intercommunal je pluraj celoj (SIVOM) ;
* Syndicat mixte.

Kompetentecoj de sindikadoj estas ĝenerale ligitaj al retaj agadoj, kiaj kolekto kaj prilaboro de kuirejaj ruboj, energidistribuo, elektronika komunikado, funkciigo de komputadaj rimedoj.

La raporto «Solidarité et performance» (esperantlingve "solidareco kaj efikeco") de decembro 2006, donita al la ministro delegita pri buĝeto kaj ŝtatreformo de Pierre Richard, prezidanto de la estraro de Dexia, rekomendis la nuligon de la interkomunumaj sindikadoj, escepte se estas kontraŭa prefekta decido.

Komence de 2011, estis 11 844 interkomunumaj sindikadoj, malkreskinte je preskaŭ 2,8 % kompare al 2010 kaj je 13,2 % kompare al 2007, verŝajne pro la regula kresko de la EPCI je propra fisko (kiaj estas la komunumaroj),, kiuj prenas kompetentecojn antaŭe plenumitajn de interkomunumaj sindikadoj.

Tiuj sindikadoj disiĝas tiel : 

| Tipo | Kreita per | Nombroje la 1/1/2007 | Nombro je la 1/2/2011 |
| --- | --- | --- | --- |
| Syndicat intercommunal je unika celo | Leĝo de la 22-a de marto 1890 | 12 149 | 10 473 |
| Syndicat intercommunal je pluraj celoj | Dekreto n° 59-33 de la 5-a de januaro 1959 | 1 501 | 1 358 |
| Syndicat mixte | Dekreto de 1935 | 2 749 | 3 268 |

Notoj kaj referencoj
--------------------

1. ↑  Leĝoj pri "Syndicat intercommunal"
2. ↑  Reglamentoj pri "Syndicat intercommunal"
3. ↑  (PDF)  Direction générale des collectivités locales (2011).  Les collectivités locales en chiffres, p. 19. Alirita la 7-an de novembro 2012.[*rompita ligilo*]
4. ↑  Ĉefaj nombroj pri teritoriaj kolektivumoj en 2012, registritaj en la 1-a de januaro 2012[*rompita ligilo*]
5. ↑  (PDF)  Direction générale des collectivités locales (2011).  Les collectivités locales en chiffres, p. 19. Alirita la 7-an de novembro 2012.[*rompita ligilo*]

Vidu ankaŭ
----------

* Syndicat intercommunal je pluraj celoj (SIVOM)
* Syndicat intercommunal je unika celo (SIVU)

Eksteraj ligiloj
----------------

* La sindikadoj[*rompita ligilo*], sur la TTT-ejo de la franca ministerio pri ekonomio kaj financoj.